Ενδιάμεσο Πρόγραμμα Συνεισφοράς Δημοσίου Ευάλωτου Οφειλέτη
Υποβάλλεται μία μόνον αίτηση ανά κύρια κατοικία, για τους σκοπούς της οποίας θα υπολογιστεί ολόκληρη η αξία της κύριας κατοικίας και εφόσον η αίτηση εγκριθεί, θα προστατεύεται όλο το ακίνητο και η συνεισφορά που θα καταβληθεί θα αφορά στο ακίνητο. Κάθε φυσικό πρόσωπο μπορεί να υποβάλει μόνον μία αίτηση. Απαγορεύεται η υποβολή δεύτερης αίτησης από το ίδιο φυσικό πρόσωπο. Σε περίπτωση που η κύρια κατοικία ανήκει στον ευάλωτο οφειλέτη μόνο ως προς ιδανικό μερίδιο ή αν ο ευάλωτος είναι ψιλός κύριος ή επικαρπωτής, η υποβολή της αίτησης του παρόντος προϋποθέτει τη σύμπραξη όλων των συνιδιοκτητών. Η συνεισφορά του Δημοσίου διακόπτεται για το μέλλον και η αίτηση στο Ενδιάμεσο Πρόγραμμα Συνεισφοράς Δημοσίου Ευάλωτου Οφειλέτη ολοκληρώνεται σε περίπτωση σύναψης σύμβασης αναδιάρθρωσης μέσω του Εξωδικαστικού Μηχανισμού Ρύθμισης Οφειλών (Ν. 4738/2020).
O χρήστης χρησιμοποιεί για την είσοδό του τους προσωπικούς κωδικούς TAXISnet.
Να έχει εκδοθεί βεβαίωση ευάλωτου οφειλέτη, σύμφωνα με την περ. β’ του άρθρου 217 του ν. 4738/2020 και την υπό στοιχεία 96550 ΕΞ 2021 ΚΥΑ Οικονομικών και Εργασίας και Κοινωνικών Υποθέσεων (Β’ 3571), το αργότερο τρεις (3) μήνες πριν την αίτηση του παρόντος και στην οποία έχει επιβεβαιωθεί η διεύθυνση κύριας κατοικίας του ευάλωτου οφειλέτη.
Διεύθυνση ηλεκτρονικού ταχυδρομείου (email) και καταχώρηση του στο ΕΜΕπ, σύμφωνα με το Νόμο 4704/2020 (ΦΕΚ 133/Α), άρθρο 17, παρ. 1
Καταχώρηση αριθμού κινητού τηλεφώνου στο ΕΜΕπ, σύμφωνα με το Νόμο 4704/2020 (ΦΕΚ 133/Α), άρθρο 17, παρ. 1
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην κρατική επιδότηση δόσεων στεγαστικών δανείων για την προστασία της πρώτης κατοικίας ευάλωτων νοικοκυριών.
Αποδεικτικό κατάσχεσης, πλειστηριασμού ή πτώχευσης
Βεβαίωση ευάλωτου οφειλέτη, που έχει εκδοθεί σύμφωνα με την περ. β’ του άρθρου 217 του ν. 4738/2020 και την υπό στοιχεία 96550 ΕΞ 2021 ΚΥΑ Οικονομικών και Εργασίας και Κοινωνικών Υποθέσεων (Β’ 3571), το αργότερο τρεις (3) μήνες πριν την αίτηση του παρόντος και στην οποία έχει επιβεβαιωθεί η διεύθυνση κύριας κατοικίας του ευάλωτου οφειλέτη.
Ενδιάμεσο πρόγραμμα Κρατικής στήριξης 1ης κατοικίας ευάλωτων νοικοκυριών
Πρόκειται για μια μεταβατική οικονομική ενίσχυση που στηρίζει τους ευάλωτους δανειολήπτες μέχρι την έναρξη λειτουργίας του Φορέα Απόκτησης και Επαναμίσθωσης (άρθρο 250, ν. 5297/2026). Το Δημόσιο συνεισφέρει στις δόσεις που είναι αναγκαίες για την αναστολή της διαδικασίας αναγκαστικής εκτέλεσης που έχει εκκινήσει κατά της κύριας κατοικίας του οφειλέτη ή της διαδικασίας εκποίησης της κατοικίας αυτής στο πλαίσιο της πτώχευσης.
Διαπίστωση έναρξης της λειτουργίας της ηλεκτρονικής πλατφόρμας του άρθρου 16 του ν. 4916/2022 (Α’ 65).
Με το άρθρο 111 παρατάθηκε μέχρι την 30ή Απριλίου 2026 το αργότερο η προθεσμία υποβολής αιτήσεων στο πρόγραμμα, καθώς και η χορήγηση συνεισφοράς του Δημοσίου σε ευάλωτους οφειλέτες, μέχρι τη μεταβίβαση της κατοικίας τους στο Φορέα Απόκτησης και Επαναμίσθωσης του ν.4738/2020.
Η προθεσμία υποβολής αιτήσεων και χορήγησης συνεισφοράς του Δημοσίου σε ευάλωτους οφειλέτες παρατείνεται μέχρι τη μεταβίβαση της κατοικίας τους στον φορέα απόκτησης και επαναμίσθωσης, σύμφωνα με το άρθρο 219 του ν. 4738/2020, περί μεταβίβασης κύριας κατοικίας στον φορέα απόκτησης και επαναμίσθωσης, και σε κάθε περίπτωση, μέχρι την έκδοση της απόφασης της παρ. 3 του άρθρου 226 του ν. 4738/2020, περί έναρξης λειτουργίας του φορέα απόκτησης και επαναμίσθωσης.
Φορέας Απόκτησης και Επαναμίσθωσης, Ευάλωτος Οφειλέτης και Εξουσιοδοτικές – Τροποποιητικές / Καταργητικές – Τελικές Μεταβατικές Διατάξεις
Καθορισμός όρων και προϋποθέσεων για την εφαρμογή προγράμματος Επιδόματος Στέγασης.
Πρόγραμμα συνεισφοράς Δημοσίου σε ευάλωτους οφειλέτες μέχρι τη μεταβίβαση της κατοικίας τους στον φορέα απόκτησης και επαναμίσθωσης
Ορισμός ευάλωτου οφειλέτη - Διακοπή καταβολής συνεισφοράς Δημοσίου
Ρύθμιση ειδικότερων ζητημάτων αναφορικά με τη σύμβαση μίσθωσης μεταξύ ευάλωτου οφειλέτη και του Φορέα Απόκτησης και Επαναμίσθωσης Ακινήτων
Ρύθμιση ειδικότερων ζητημάτων αναφορικά με την παροχή του στεγαστικού επιδόματος στους ευάλωτους οφειλέτες που μεταβίβασαν και επαναμισθώνουν την κατοικία από τον Φορέα Απόκτησης και Επαναμίσθωσης
Διαδικασία καταβολής συνεισφοράς του Δημοσίου σε ευάλωτους οφειλέτες στο πλαίσιο του Προγράμματος Συνεισφοράς Δημοσίου σε ευάλωτους οφειλέτες μέχρι τη θέση σε λειτουργία του Φορέα Απόκτησης και Επαναμίσθωσης
Ρύθμιση ειδικότερων ζητημάτων αναφορικά με την εκπλήρωση των υποχρεώσεων και αρμοδιοτήτων του Φορέα Απόκτησης και Επαναμίσθωσης, ειδικότεροι όροι και διαδικασία της μεταβίβασης δικαιωμάτων επί της κύριας κατοικίας σε αυτόν.
Επέκταση του Προγράμματος Συνεισφοράς Δημοσίου σε ευάλωτους οφειλέτες
Διακοπή καταβολής συνεισφοράς Δημοσίου σε ευάλωτους οφειλέτες κατόπιν ένταξης στον εξωδικαστικό μηχανισμό ρύθμισης οφειλών
Ο χρήστης εισέρχεται στην Πλατφόρμα από τον σύνδεσμο της Γενικής Γραμματείας Χρηματοπιστωτικού Τομέα και Διαχείρισης Ιδιωτικού Χρέους και επιλέγει τον ρόλο "Αιτών". Αμέσως μετά, ανακατευθύνεται στη σελίδα σύνδεσης για να πραγματοποιήσει ταυτοποίηση με τους κωδικούς του Taxisnet (ΓΓΠΣ).
Σε αρχική οθόνη της πλατφόρμας εμφανίζεται ενημερωτικό μήνυμα σχετικά με την έναρξη της διαδικασίας.
Προκειμένου να προχωρήσει η δημιουργία της αίτησης, ο χρήστης (Αιτών) καλείται να παρέχει τη ρητή συγκατάθεσή του για την άρση του τραπεζικού και φορολογικού του απορρήτου, σύμφωνα με την κείμενη νομοθεσία.
Στην περίπτωση που ο χρήστης (Αιτών) δεν συναινέσει στην άρση απορρήτου και επιλέξει το εικονίδιο «Επιστροφή», η πλατφόρμα τον ανακατευθύνει σε προηγούμενη οθόνη (Δημιουργία αίτησης).
Στην πλατφόρμα εμφανίζονται τα δεδομένα της τρέχουσας αίτησης, καθώς και τα στοιχεία της "Αίτησης Χορήγησης Βεβαίωσης Ευάλωτου Οφειλέτη" που έχει ήδη χορηγηθεί στον χρήστη. Παράλληλα, προβάλλονται τα "Στοιχεία Αιτούντα", όπως αυτά έχουν αντληθεί αυτόματα από το Μητρώο της ΑΑΔΕ, προς επαλήθευση της εγκυρότητάς τους.
Για τη συνέχιση της διαδικασίας, ο χρήστης (Αιτών) καλείται να μεταβεί στην καρτέλα "Στοιχεία Κύριας Κατοικίας και Δικαιούχου", όπου παρέχεται ενημέρωση σχετικά με τα επόμενα βήματα.
Στην περίπτωση που ο χρήστης (Αιτών) επιλέξει «Κατάσχεση» της κύριας κατοικίας του, του ζητείται : *- να αναρτήσει απόσπασμα κατασχετήριας έκθεσης επί της κύριας κατοικίας του καθώς και την ημερομηνία κατάσχεσης. *- να επισκοπήσει τα «Στοιχεία Πρώτης Κατοικίας» που έχουν αντληθεί από το Μητρώο της ΑΑΔΕ και να καταχωρήσει την Αξία Ακινήτου Πρώτης Κατοικίας στο ομώνυμο πεδίο. *- να μεταβεί στην ενότητα «Βάρος» όπου δηλώνει αν υπάρχει βάρος στο Ακίνητο της Κύριας Κατοικίας του και επιλέγει τον Πιστωτή με την υψηλότερη σειρά προσημείωσης. Στην περίπτωση που ο χρήστης (Αιτών) επιλέξει ότι δεν υπάρχει βάρος στο Ακίνητο, τότε μεταβαίνει στο πεδίο «Επισπεύδων Πιστωτής» και επιλέγει τον Πιστωτή που επισπεύδει την Κατάσχεση.
Στην περίπτωση που ο χρήστης (Αιτών) επιλέξει «Πλειστηριασμός» επί της κύριας κατοικίας του, του ζητείται *- να αναρτήσει τη διακήρυξη διενέργειας πλειστηριασμού επί της κύριας κατοικίας του (έγγραφο προγράμματος πλειστηριασμού), από το οποίο πρέπει να προκύπτει σαφώς η ημερομηνία κατάσχεσης. *- να αναφερθεί στις ημερομηνίες κατάσχεσης και πλειστηριασμού στα αντίστοιχα πεδία. *- να επισκοπήσει τα «Στοιχεία Πρώτης Κατοικίας» που έχουν αντληθεί από το Μητρώο της ΑΑΔΕ προκειμένου να ελέγξει την εγκυρότητά τους και να καταχωρήσει την Αξία Ακινήτου Πρώτης Κατοικίας στο ομώνυμο πεδίο ώστε να γίνει αυτομάτως ο υπολογισμός των πεδίων «Ποσό Δόσης», «Ποσό Επιδότησης» και «Συνεισφορά Οφειλέτη» της αντίστοιχης ενότητας. *- να μεταβεί στην ενότητα «Βάρος» για να δηλώσει εάν υπάρχει βάρος στο Ακίνητο της Κύριας Κατοικίας του. Στην περίπτωση που ο χρήστης (Αιτών) επιλέξει «Ναι», επιλέγει τον Πιστωτή με την υψηλότερη σειρά προσημείωσης, ενώ σε αντίθετη περίπτωση, επιλέγει τον Πιστωτή που επισπεύδει τον Πλειστηριασμό.
Στην περίπτωση που ο χρήστης (Αιτών) επιλέξει «Πτώχευση», του ζητείται * - Να αναρτήσει την απόφαση περί κήρυξής του σε κατάσταση Πτωχεύσεως και να καταχωρήσει την Ημερομηνία Καταχώρησης της Απόφασης κήρυξης Πτώχευσης στο Ηλεκτρονικό Μητρώο Φερεγγυότητας * - Να επισκοπήσει τα «Στοιχεία Πρώτης Κατοικίας» που έχουν αντληθεί από το Μητρώο της ΑΑΔΕ και να ελέγξει την εγκυρότητά τους. * - Να δηλώσει αν υπάρχει βάρος στο Ακίνητο της Κύριας Κατοικίας του και εάν πρόκειται για μη βεβαρυμμένο ακίνητο, η κύρια κατοικία αποτελεί μέρος της πτωχευτικής περιουσίας και ο χρήστης (Αιτών) θα πρέπει να δηλώσει το ΑΦΜ του Συνδίκου.
Σε περίπτωση ύπαρξης Συνιδιοκτητών, ο/η/οι Συνιδιοκτήτης/ες θα πρέπει να συναινέσουν στη μεταβίβαση της Κύριας Κατοικίας στον Φορέα Απόκτησης και Επαναμίσθωσης. Ο χρήστης (Αιτών) πρέπει να τους προσθέσει στην αίτησή του καταχωρώντας τον Α.Φ.Μ. του/των Συνιδιοκτήτη/των.
Για την οριστικοποίηση της αίτησής του, ο χρήστης (Αιτών) επιλέγει το εικονίδιο «Οριστικοποίηση Αίτησης» και στη συνέχεια επιλέγει το εικονίδιο «Ναι» προκειμένου να υποβάλει οριστικά την αίτηση.
ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 4-5
ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 5-6
Η μη συναίνεση στην άρση απορρήτου ουσιαστικά σημαίνει τη διακοπή της διαδικασίας. * *ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 5-6
Ο χρήστης (Αιτών) καλείται να μεταβεί στον πίνακα "Στοιχεία Αιτούντα" για να καταχωρίσει τον Α.Μ.Κ.Α. του, και στη συνέχεια στην ενότητα "Στοιχεία Επικοινωνίας" για να συμπληρώσει την ηλεκτρονική του διεύθυνση.» * ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 6-8
Στην ενότητα αυτή, ο χρήστης επιλέγει αν η αίτησή του αφορά κατάσχεση, πλειστηριασμό ή πτώχευση. * ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 9
Στο πεδίο «Αξία Ακινήτου» συμπληρώνεται η αξία του 100% της πλήρους κυριότητας του ακινήτου, όπως αυτή προκύπτει από την έκθεση εκτίμησης πιστοποιημένου εκτιμητή και μνημονεύεται στην κατασχετήρια έκθεση. * Με την συμπλήρωση του πεδίου «Αξία Ακινήτου», αυτομάτως υπολογίζονται τα πεδία «Ποσό Δόσης», «Ποσό Επιδότησης» και «Συνεισφορά Οφειλέτη» της ενότητας «Ποσό Δόσης / Επιδότησης». * ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 9-12
Στο πεδίο «Αξία Ακινήτου» συμπληρώνεται η αξία του 100% της πλήρους κυριότητας του ακινήτου, όπως αυτή προκύπτει από την έκθεση εκτίμησης πιστοποιημένου εκτιμητή και μνημονεύεται στην διακήρυξη διενέργειας πλειστηριασμού (έγγραφο προγράμματος πλειστηριασμού). * ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 12-15
ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 15-17
Ο χρήστης (Αιτών) πρέπει να ενημερώσει τον/την/τους Συνιδιοκτήτης/ες ώστε να εισέλθουν στην πλατφόρμα με ρόλο «Συνιδιοκτήτης» για να συναινέσουν στην μεταβίβαση της Κύριας Κατοικίας στον Φορέα Απόκτησης και Επαναμίσθωσης. * ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 17-18
Για την οριστική υποβολή, απαιτείται η ήδη δοθείσα συναίνεση τυχόν συνιδιοκτητών για τη μεταβίβαση της κύριας κατοικίας στον Φορέα. *Πιθανές διορθώσεις: Σε επόμενα στάδια (μέχρι την έγκριση της επιδότησης), οι πιστωτές ενδέχεται να ζητήσουν διορθώσεις κατά την «Αξιολόγηση Επισπεύδοντα Πιστωτή / Σύνδικου», επιστρέφοντας την αίτηση στο στάδιο «Συμπλήρωση Στοιχείων». *ΟΔΗΓΟΣ ΧΡΗΣΗΣ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΧΡΗΣΤΗΣ ΠΛΑΤΦΟΡΜΑΣ: ΑΙΤΩΝ, σελ. 18-24
Είσοδος του ενδιαφερομένου στην πλατφόρμα
Ενημέρωση του ενδιαφερομένου για την εκκίνηση της διαδικασίας καταχώρισης
Διατήρηση απόρρητου (μη συναίνεση στην άρση)
Οδηγός χρήσης ηλεκτρονικής πλατφόρμας (ΑΙΤΩΝ)
Οδηγός χρήσης ηλεκτρονικής πλατφόρμας (ΔΙΑΧΕΙΡΙΣΤΗΣ ΥΠΟΘΕΣΕΩΝ ΠΡΟΓΡΑΜΜΑΤΟΣ ΣΥΝΕΙΣΦΟΡΑΣ ΔΗΜΟΣΙΟΥ ΕΥΑΛΩΤΟΥ ΟΦΕΙΛΕΤΗ ΠΙΣΤΩΤΗ)
Οδηγός χρήσης ηλεκτρονικής πλατφόρμας (ΣΥΝΔΙΚΟΣ)
Οδηγός χρήσης ηλεκτρονικής πλατφόρμας (ΣΥΝΙΔΙΟΚΤΗΤΗΣ)